《次韵韦中实》
宋代·张侃

与世相违愿不才，春残花底尚衔杯。诗从碧雾愁边得，门向青衔好处开。

东里沈君投檄去，西邻韦叟趁閒来。喜无俗驾知予懒，坐看庭阴閟古槐。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。